
Papp László  ügyvezető igazgató

mint szolgáltató (a továbbiakban: Szolgáltató),

együttes említésük esetén Szerződő Felek között az alulírott helyen és időben az alábbi feltételekkel:

I. PREAMBULUM

1. Jelen szerződés célja a Magyarország helyi önkormányzatairól szóló 2011. évi CLXXXIX. törvényben (Mötv.), a vízgazdálkodásról szóló 1995. évi LVII. törvényben (Vgtv.) foglaltaknak megfelelően az igénybevevők ingatlanain keletkező, közüzemi csatornahálózatba vagy a helyben való, engedélyezett módon történő tisztítás után befogadóba nem vezetett háztartási szennyvíz begyűjtésére irányuló közszolgáltatás szervezése és fenntartása.

2. Szerződő Felek rögzítik, hogy az Önkormányzat Martfű Város közigazgatási területén a nem közművel összegyűjtött háztartási szennyvíz begyűjtésére vonatkozó közszolgáltatás ellátását a Szolgáltatóval kötött közszolgáltatási szerződés útján biztosítja.

II. SZERZŐDÉS TÁRGYA

1. Az Önkormányzat megbízza a Szolgáltatót Martfű Város közigazgatási területén a nem  közművel összegyűjtött háztartási szennyvíz begyűjtésére vonatkozó közszolgáltatás ellátásával a jelen szerződésben foglaltaknak megfelelően.

2. A közszolgáltatás keretében a Szolgáltató kötelezettsége a nem közművel összegyűjtött háztartási szennyvizet az ingatlantulajdonostól, a begyűjtés helyéről, az ingatlantulajdonos előzetes bejelentése alapján, az ideiglenes tárolásra szolgáló  létesítmény kapacitásától függő elszállítása, továbbá a begyűjtött és elszállított szennyvíz ártalmatlanítása céljából a kijelölt ártalmatlanító telepen történő elhelyezése.

3. A Szolgáltató a nem közművel összegyűjtött háztartási szennyvíz begyűjtésére vonatkozó közszolgáltatást folyamatosan, teljes körűen, a mindenkor hatályban lévő előírások maradéktalan betartása mellett teljesíti.

III. SZERZŐDÉS TARTALMA

1. A Szolgáltató jogai és kötelezettségei:

1.1. A Szolgáltató kötelezettséget vállal

1.1.1. a II. 2 pontban foglalt feladatok a közszolgáltatás jogszabályi és szakmai követelményeinek megfelelő folyamatos és teljes körű elvégzésére; ezen belül kötelezettséget vállal különösen arra, hogy

 1.1.1.1. 
a vonatkozó, mindenkor hatályos önkormányzati rendeletben előírt módon


folyamatosan gondoskodik a nem közművel összegyűjtött háztartási szennyvíz


begyűjtéséről a környezetvédelmi, vízügyi és közegészségügyi előírások megtartása 

mellett, 

 1.1.1.2.
a közszolgáltatási tevékenysége végzése során a vízügyi hatóság részére történő bejelentés és a vízügyi hatóság által a tevékenység nyilvántartásba vétele alapján biztosítja a közszolgáltatás személyi és tárgyi feltételeit, amelyek garantálják a közszolgáltatás tartós, rendszeres és a környezetvédelmi szempontoknak maradéktalanul megfelelő ellátását,

 1.1.1.3.
a közszolgáltatást a környezet veszélyeztetését és szennyezését kizáró módon végzi.

 1.1.1.4.
felelős a nem közművel összegyűjtött háztartási szennyvíz rendeltetési helyére 


történő biztonságos eljuttatásáért,

 1.1.1.5. a közszolgáltatás teljesítéséből eredő szennyezés esetén gondoskodik a hulladék 


eltakarításáról, a terület szennyeződés mentesítéséről, a kárelhárításról, valamint az 

eredeti környezeti állapot helyreállításáról,

 1.1.1.6. legkésőbb jelen szerződés hatálybalépése napjától annak hatálya alatt a vonatkozó 

jogszabályoknak maradéktalanul megfelelő tárgyi és személyi feltételekkel 
               rendelkezik a feladat ellátásához,

 1.1.1.7.  rendelkezik a környezetbiztonságra, illetve a havária elhárítására vonatkozó – a 


felügyeletet ellátó hatóság által jóváhagyott – tervvel,

 1.1.1.8.  valamennyi szükséges hatósági engedélyt és hozzájárulást beszerzi és jelen 


szerződés hatálya alatt folyamatosan fenntartja a mindenkori hatályos jogszabályok 

szerint.

1.1.2.
a közszolgáltatásra vonatkozó jogszabályokban – így különösen az Önkormányzat e 

tárgyban alkotott mindenkor hatályos rendeletében – meghatározott rendszer, 


módszer és gyakoriság szerinti teljesítésére,

1.1.3.
a közszolgáltatás folyamatos, biztonságos és bővíthető teljesítéséhez szükséges 
fejlesztések és karbantartások elvégzése; a fejlesztések tekintetében a szerződés hatálya 
Szolgáltató által bejelentett terv szerinti fejlesztések végrehajtása, az üzemszerű 
működéshez szükséges fenntartások, karbantartások és visszapótlások elvégzése;

1.1.4.
a közszolgáltatás körébe tartozó nem közművel összegyűjtött háztartási szennyvíz 
ártalmatlanítására a felügyeletet ellátó hatóság által kijelölt helyek és létesítmények 
igénybevétele. A felügyeletet ellátó hatóság által kijelölt háztartási szennyvíz fogadó 
létesítmény, melyre vonatkozó határozat a szerződés 3. sz. mellékletét képezi.

1.1.5.
a Szolgáltató az Önkormányzat képviselő-testülete részére adandó tájékoztatását legalább az alábbiak szerint teszi meg:

1.1.5.1. évente rendelkezésre bocsátja a közszolgáltatási díj megállapítása során felhasznált


 költségekkel és ráfordításokkal kapcsolatos adatokat, 

1.1.5.2. ha jogszabály eltérően nem rendelkezik, évente a tárgyévet követő év március 1. 


  napjáig az elszállított és tisztítás céljára átadott nem közművel összegyűjtött



  háztartási szennyvíz mennyiségéről a vonatkozó jogszabályok szerint adatot 



  szolgáltat,

1.1.5.3. évente – tárgyévet követő év március 31-ig történő benyújtással – a
             közszolgáltatási tevékenységéről részletes költségelszámolást készít,
1.1.5.4. valamint tárgyévet követően évente beszámol a III.1.1.6.2.3. pontjában
             foglaltakról.

1.1.6. a fogyasztók számára könnyen hozzáférhető ügyfélszolgálat és tájékoztatási rendszer 


működtetését legalább az alábbiak szerint

1.1.6.1. az ingatlanhasználó közszolgáltatással kapcsolatos bejelentéseinek intézése, 


 panaszainak kivizsgálása, orvoslása és a közszolgáltatással kapcsolatos általános 

 tájékoztatás nyújtás biztosítása érdekében a székhelyén a fogyasztóvédelmi 


 törvénynek megfelelő ügyfélszolgálatot működtet,

1.1.6.2. folyamatosan biztosítja a fogyasztói érdekek érvényesülését és védelmét,

1.1.6.2.1. a fogyasztói kifogások és észrevételek elintézési rendjét jelen szerződés

                1.sz. melléklete tartalmazza.

1.1.6.2.2. A Szolgáltató gondoskodik a fogyasztói tájékoztatásról és a hozzá
    érkezett írásos észrevételek kivizsgálásáról, az esetleges hibák
    kijavításáról, a mulasztások pótlásáról.




1.1.6.2.3. A Szolgáltató lakossági panaszok kezeléséről köteles évente beszámolni 


  
    az Önkormányzat felé.

1.1.6.3. a közszolgáltatás körébe tartozó tevékenységek belső ellenőrzését.



1.1.6.4. a jelen szerződés hatályba lépését követő 30 napon belül a közszolgáltatási díj 


 
számítására vonatkozó, részletesen meghatározott kalkulációs sémát közzé teszi,

1.1.7.
a nyilvántartási, adatkezelési és adatszolgáltatási rendszer létrehozásához és folyamatos 


működtetéséhez szükséges feltételeket;  

1.2. Közszolgáltatás teljesítésére közreműködő vagy teljesítési segéd igénybevételének feltételei:

1.2.1.
Szolgáltató a szerződés teljesítéséhez kizárólag bejelentett alvállalkozó közreműködését 
             veheti igénybe.

1.2.2.
Szolgáltató köteles az Önkormányzatnak a  teljesítés során minden – akár a korábban 
     megjelölt alvállalkozó helyett igénybe venni kívánt – alvállalkozó bevonását bejelenteni, továbbá a bejelentéssel együtt Szolgáltató köteles nyilatkozni arról, hogy az általa igénybe venni kívánt alvállalkozó nem áll a jogszabályok szerinti kizáró okok hatálya alatt.

1.2.3.
a szerződés teljesítésében a Szolgáltató vagy a nem természetes személy alvállalkozó 


jogutódja is részt vehet, amennyiben ezek valamelyikre, mint gazdasági társaság átalakul 

vagy a szervezet jogutódlással megszűnik.

1.2.4.
Szolgáltató a jogosan igénybe vett alvállalkozókért úgy felel, mintha a munkát maga 


végezte volna el, míg alvállalkozó jogosulatlan igénybevétele esetén felelős minden olyan 

kárért is, amely anélkül nem következett volna be. 

2. Önkormányzat jogai és kötelezettségei:

2.1. 
kötelezettségei:

2.1.1.
a közszolgáltatás hatékony és folyamatos ellátásához  a közszolgáltató számára szükséges 

információkat szolgáltatja a közszolgáltatással összefüggő személyes adatok (természetes 

személyazonosító adatok valamint lakcím) kezelésére vonatkozó rendelkezések 



betartásával,

2.1.2.
a közszolgáltató kizárólagos közszolgáltatási jogát biztosítja Martfű Város  közigazgatási 

területére (települési, földrajzi,közlekedési jellemzői szerint), 

2.2. 
önkormányzati rendeletben állapítja meg a nem közművel összegyűjtött háztartási szennyvíz            
begyűjtésére vonatkozó közszolgáltatás részletszabályait a Vgtv. 44/C. § (2) bekezdése szerint.

2.3.
Az Önkormányzat a közszolgáltatás ellátásával kapcsolatos valamennyi dokumentumot, 
nyilvántartást a folyamatban lévő ügyek irataival együtt a közszolgáltatási szerződés   
hatályba        lépése napján a Szolgáltatónak átadja.

3. Az Önkormányzat jogosult jelen szerződés teljesítésével kapcsolatban ellenőrizni a Szolgáltató
    tevékenységét a vonatkozó jogszabályok figyelembevételével.

4.  Az Önkormányzat kijelenti, hogy a helyi közszolgáltatás igénybe vételét és a szolgáltatás rendjét
szabályozó önkormányzati rendeletek megalkotására, módosítására mindenkor a jelen szerződéssel összhangban, a Szerződő Felek egyeztetését követően kerül sor.

5. A Szerződő Felek vállalják, hogy amennyiben a jogszabályok és azok változásai, hatósági
rendelkezések az üzletmenet személyi, tárgyi, anyagi feltételeit, vagy egyéb követelményeit érintően a     Szolgáltatóra vagy az Önkormányzatra bármilyen többlet terhet rónak, a Szerződő Felek egyeztetnek  a szerződés további feltételeiről.

IV. KÖZSZOLGÁLTATÁS FINANSZÍROZÁSÁNAK ELVEI, MÓDSZEREI

1. A Szolgáltatót az Önkormányzat közigazgatási területén a közszolgáltatási feladatok ellátásáért maximum a vonatkozó jogszabályok szerint, jelen fejezetben foglaltak figyelembevételével megállapított díjazás illeti meg, melyet az ingatlanhasználó fizet meg.

2. A közszolgáltatás díját az Önkormányzat önkormányzati rendelet alkotásával állapítja meg, melynek elfogadását megelőzően a Szolgáltató költségelemzés alapján a vonatkozó jogszabályokban foglaltaknak megfelelő díjkalkulációt készít. A díjkalkulációt a Szolgáltató javaslata alapján a települési önkormányzat jegyzője terjeszti az Önkormányzat Képviselő-testülete elé. A díjazás, finanszírozás elveit, módszereit, a közszolgáltatás díjának megállapítására és beszedésére vonatkozó módszer leírását, a díjnak a szerződés megkötésekor érvényesíthető legmagasabb mértékét a hatályos önkormányzati rendeletben foglaltak szerint a szerződés 2. sz. melléklete tartalmazza.

3. A közszolgáltatásért fizetendő díjak körében jogszabály eltérő vagy ellentétes rendelkezése hiányában a Szolgáltató a szerződés – 2. sz. melléklete szerinti - eljárásrend szerint biztosítja az igazolt díjhátralék beszedését.

V. SZERZŐDÉS IDŐTARTAMA, MEGSZŰNÉSE, MEGSZÜNTETÉSE, MÓDOSÍTÁSA

1. A Szerződő Felek megállapodnak, hogy jelen szerződést határozott időre, 2015. március 1. napjától 2020. december 31. napjáig kötik.

2. A jelen szerződés megszűnik

2.1. a benne meghatározott időtartam lejártával,

2.2. a Szolgáltató jogutód nélküli megszűnésével,

2.3. elállással, ha a teljesítés még nem kezdődött meg,

2.4. felmondással.

3. Az Önkormányzat a szerződést a Vgtv. 44/G. § (3) bekezdésben meghatározott esetekben mondhatja fel.

4. A teljesítés megkezdését követően a Szolgáltató a szerződést  Vgtv. 44/G. § (4) bekezdésben meghatározott esetekben mondhatja fel.

5. A felmondási idő legalább két hónap, legfeljebb hat hónap. A Szolgáltató a közszolgáltatási szerződést hat hónapos felmondási határidővel mondhatja fel, és a közszolgáltatást a felmondási határidő végéig változatlan feltételekkel biztosítani köteles.

6. Szolgáltató tudomásul veszi, hogy s szerződés teljesítésének teljes időtartama alatt tulajdonosi szerkezetét az Önkormányzat számára megismerhetővé kell tennie.

7. A közszolgáltatási szerződés megszűnése esetén a közszolgáltatás ellátásával kapcsolatos valamennyi dokumentumot, nyilvántartást a folyamatban lévő ügyek irataival együtt a Szolgáltató az Önkormányzatnak a közszolgáltatási szerződés megszűnése napján átadja.

VI. VEGYES RENDELKEZÉSEK

1. A szerződés teljesítése során a Szerződő Felek az írásbeliséget kötik ki. Erre tekintettel a megállapodások, értesítések, nyilatkozatok, kiegészítések, módosítások csak annyiban hatályosak, amennyiben azokat a Szerződő Felek írásban teszik meg. Közlés módja: ajánlott tértivevényes levélben, illetve - különös tekintettel a módosításokra – a közösen szerkesztett aláírt okiratban.

2. A Szerződő Felek megállapodnak abban, hogy a jelen megállapodásban foglaltakat, valamint a teljesítésük során az egymásnak átadott információkat bizalmasan kezelik. Ez értelemszerűen nem vonatkozik azokra az információkra, amelyek titokban tartását jogszabály nem teszi lehetővé.

3. A Szerződő Felek tudomásul veszik, hogy az Állami Számvevőszékről szóló 2011. évi LXVI. törvény alapján az Állami Számvevőszék vizsgálhatja az államháztartás alrendszereiből finanszírozott beszerzéseket és az államháztartás alrendszereinek vagyonát érintő szerződéseket a megrendelőnél, a megrendelő nevében vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a szerződés teljesítéséért felelősek, továbbá a szerződés teljesítésében közreműködő valamennyi gazdálkodó szervezetnél.

4. Jelen szerződésben nem szabályozott kérdésekben a mindenkori érvényes Polgári Törvénykönyv, a Vgtv. és a vonatkozó egyéb jogszabályok rendelkezéseit kell megfelelően alkalmazni.

A Szerződő Felek a fenti szerződést elolvasták, közösen értelmezték és azt, mint akaratukkal mindenben egyezőt 6 egyező példányban jóváhagyólag aláírták.

Martfű, 2015. március 1.

       …..............................................................  

…..............................................................



       Dr. Papp Antal





Szolgáltató



         polgármester

Jelen szerződés elválaszthatatlan részei:

1. sz. melléklet
A fogyasztói kifogások és észrevételek elintézésének rendjéről

2. sz. melléklet
Díjazás, finanszírozás elvei, módszerei és az igazolt díjhátralék beszedésének 


rendje

3. sz. melléklet
Létesítményt kijelölő határozat

1. sz. melléklet

A fogyasztói kifogások és észrevételek elintézésének rendjéről

Panaszbejelentés módja: 

Személyesen az ügyfélszolgálatokon, szóban vagy írásban, telefonon vagy egyéb elektronikus hírközlési szolgáltatás, postai szolgáltatások felhasználásával, vagy a polgármesteri hivatal útján írásban történő közléssel. A telefonon vagy elektronikus hírközlési szolgáltatás felhasználásával közölt szóbeli panaszt a Szolgáltató köteles egyedi azonosítószámmal ellátni.

Panasz vizsgálata:

Az ügyfélszolgálat minden esetben köteles a Szolgáltató panasszal kapcsolatos álláspontját és intézkedéseit indoklással ellátva írásba foglalni és a fogyasztónak 15 napon belül megküldeni, kivéve ha a fogyasztó a panaszát írásban közli és a Szolgáltató az abban foglaltaknak azonnal eleget tesz.

A 15 napos válaszadási határidő helyszíni vizsgálat vagy valamely hatóság megkeresésének szükségessége esetén egy alkalommal legfeljebb 15 nappal meghosszabbítható. A válaszadási határidő meghosszabbításáról és annak indokáról a fogyasztót írásban, a válaszadási idő letelte előtt tájékoztatni kell. A vállalkozás a panaszról felvett jegyzőkönyvet és a válasz másolati példányát öt évig köteles megőrizni, és azt az ellenőrző hatóságoknak kérésükre bemutatni.

Jogorvoslat:

A panasz elutasítása esetén a Szolgáltató köteles a fogyasztót írásban tájékoztatni arról, hogy  a panaszával – annak jellege szerint – mely hatóság vagy békéltető testület eljárását kezdeményezheti. Meg kell adni az illetékes hatóság, illetve a vállalkozás székhelye szerinti békéltető testület levelezési címét.

Fogyasztóvédelmi referens:

Amennyiben a Szolgáltató a vonatkozó törvényben foglaltak szerint fogyasztóvédelmi referens alkalmazására köteles, Szolgáltató a fogyasztóvédelmi referenst köteles a fogyasztói kifogások és észrevételek elintézésének rendjébe – előre írásban dokumentált rend szerint – bevonni a vonatkozó előírások figyelembevételével.

2. számú melléklet

Díjazás, finanszírozás elvei, módszerei és az igazolt díjhátralék beszedésének rendje

1. Díjazás, finanszírozás elvei, módszerei

A közszolgáltatás finanszírozására a közszolgáltatásért az igénybe vevő által fizetett díj szolgál. A közszolgáltatási díj megállapítás a minden esetben vonatkozó, mindenkor hatályos jogszabályok által előírt költségelemzéssel történik.

A közszolgáltatási díjat legalább egy éves díjfizetési időszakra, általános forgalmi adó nélkül számított egységnyi díjtételek szerint kell meghatározni.

A közszolgáltatási díj szerződés megkötésekor érvényesíthető legmagasabb mértéke

· Elszállításra kerülő folyékony hulladék egységnyi térfogatának alkalmazott nettó kezelési díja: 2390.- Ft /m3/ hó lakossági, lakosságtól származó szennyvíz esetén

· Elszállításra kerülő folyékony hulladék egységnyi térfogatának alkalmazott nettó kezelési díja 7310.- Ft/m3/hó közületi ügyfelektől származó szennyvíz esetén

2. A közszolgáltatás díjának megállapítására és beszedésére vonatkozó módszer

2.1. A közszolgáltatási díj megállapítása során a költségek és ráfordítások körében a minden 
esetben a vonatkozó, mindenkori hatályos jogszabályok által előírt tételeket kell figyelembe 
venni.

2.2. A közszolgáltatási díjat a közszolgáltatási díj fizetésére kötelezett – számla ellenében – a 
szolgáltatás igénybevételét követően a települési önkormányzat rendeletében meghatározott 
módon köteles megfizetni. A számlát a Szolgáltató állítja ki.

3.  Igazolt díjhátralék beszedésének rendjéről

3.1. A díjhátralék

A Törvény vonatkozó rendelkezései szerint a közszolgáltatás igénybevételéért az ingatlan tulajdonost terhelő díjfizetési kötelezettség megfizetése határidejének elmulasztása esetén díjhátralék keletkezik, amely az azzal összefüggésben megállapított késedelmi kamattal, valamint a behajtás egyéb költségeivel együtt adók módjára behajtandó köztartozásnak minősül.

3.2. A díjhátralék kezelése

A díjhátralék keletkezését követően, annak beszedése során különösen az adózás rendjéről valamint a Vgtv-ben és végrehajtási rendeleteiről szóló jogszabályok rendelkezéseit kell figyelembe venni. 

